
Politică 

Doru Buscu: Piedone și partidul Varanului 
trăiesc îngropați în șantaj și învie o dată la 
patru ani, cînd corpul gazdă, PSD, le oferă 
adăpost electoral 

De cînd Piedone a devenit preferatul sondajelor, o armată de scarabei politici a 
început să fojgăie pe lîngă el ca împrejurul unui tomberon. Voiculescu i-a 
organizat o lansare fastuoasă la Sala Palatului, pe care a umplut-o pînă la refuz - 
gizele acelui partid-efemeridă, care trăiește îngropat în șantaj și învie o dată la 
patru ani, cînd corpul gazdă, PSD, îi oferă adăpost electoral. Acum, însă, PUSL a 
descoperit o voce proprie: e duhoarea irezistibilă a făptuitorului Piedone, care 
atrage muștele de cartier și, speră Voiculescu, răstoarnă socoteli și rugăminţi de 
care n-ar mai fi acum nevoie. 


În timp ce Piedone încropea la tribuna Sălii Palatului un discurs scremut, tăvălit prin 
lozinci de autobază, parcarea era plină de susţinători. Căpetenii ale clanurilor 
interlope, bătăuși grași, umflaţi la sala de forță din pușcărie, bombardieri tatuaţi pînă 
sub bărbie, rezemaţi de mașini scumpe, după care plingeau, probabil, proprietarii 
germani, rînjeau cu gura pînă la urechi, căci înăuntru se cocea, prin Piedone, noul ev 
al PUZ-ului sălbatic și al clientelismului de bandă, care se sufocase destul la nivel de 
sector. 


Piedone mușca din limba română cu dantura lui de prădător, iar camerele Antenei 3 
panoramau prezidiul care i se lăbărța în spate pe trei rînduri, etalind candidaţii PUSL, 
aranjaţi ca damele de consum în vitrina salonului de masaj. lar acolo, între veleitarii 
rulaţi la emisiunile lui Mihai Gâdea și nebunul cu opt doctorate măsluite, se aflau 
Mugur Ciuvică și generalul Cristian Barbu, locurile unu și trei pe lista de 
europarlamentari a PUSL. Ciuvică era vizibil stinjenit, era limpede că s-ar fi scutit 
bucuros de corvoada asta, dar siguranţa zilei de miine venea cumva la pachet cu 
prezenţa lui între clovni. Pe de altă parte, trecutul lui mai degrabă curajos, îndirjirea 
cu care a luptat împotriva lui Năstase și Băsescu îl îndreptăţesc pe Ciuvică să 
figureze, în compensație, și pe liste mai rele. 


Generalul Barbu, însă, nu are alibiul lui Ciuvică. El e un produs al fabricii de 
marionete pe care Dan Voiculescu a clădit-o la Antena 3 și pe care o operează prin 
realizatori. Așa cum în pandemie aveau trecere doctorii, de cînd a început războiul în 
Ucraina au trecere generalii. Antena 3 a înţeles repede cererea și a umplut platourile 
cu ei. Și i-a păstrat pe poziţii mult după ce nu mai aveau nimic de spus. Generalul 
Barbu și ceilalți trei-patru generali au fost băgaţi în grila permanentă. Războiul nu 
mai avea noutăţi, așa că ei s-au dat de trei ori peste cap și s-au prefăcut în 
comentatori ai păcii. Au ajuns criticii societăţii, ai educaţiei, ai sănătăţii, ai economiei. 
Au devenit analiști, jurnaliști, vedete de televiziune și iată-i, azi, politicieni. Și, fiindcă 


s-au transformat în politicieni, li se poate, în sfîrșit, reproșa noncombatul pe care și- 
au clădit noua postură. 


Căci în cei doi ani și jumătate de cînd Putin a atacat Ucraina și a pus în pericol 
explicit securitatea naţională a României, nici unul dintre acești generali de platou n- 
a vorbit despre grava deteriorare a capacităţii de apărare a ţării, despre dispariția 
resursei umane, despre slaba înzestrare cu echipamente, despre mafiile și birocraţia 
care sugrumă deciziile în MApN, despre atitudinea iresponsabilă a președintelui, a 
CSAŢ, a Guvernului și a ministerului. 


De ce n-au făcut-o? Poate din teamă, poate din servilism, poate din oportunism, 
poate dintr-o egală nepăsare sau poate din conștiința faptului că au contribuit, ca 
șefi militari importanţi, la tot acest declin. Știau foarte bine cum stau lucrurile, știau 
că e o boală veche de cel puţin 15 ani, știau că doar ei, militarii, pot să-i înspăiminte 
cu adevărul lor pe politicieni și să-i oblige să nu mai fure banii armatei. Știau — și n- 
au îndrăznit s-o spună niciodată — că războaiele sînt duse de civili, că civilii luptă și 
mor într-o măsură mult mai mare decit militarii de carieră, că civilii muncesc și 
plătesc pentru războaie. Știau că civilii merită să audă toate astea de la niște generali 
avansați și decoraţi pe timp de pace, răsplătiți cu pensii și onoruri pentru contribuţia 
lor la un dezastru. 


Dar generalii au preferat să tacă. Au ţinut ciocul mic, s-au mulțumit să avanseze în 
platoul de televiziune și în politică la fel cum au avansat în armată: mergind pe burtă 
și aliniindu-se politic. 


Altfel, ei reprezintă o achiziţie valoroasă pentru grupul organizat Voiculescu- 
Piedone. Zic „ei“ fiindcă, așa cum anticipam încă de acum doi ani, vom vedea mai 
mulţi generali de studio convertiți în oameni politici. Generalul Barbu își încearcă 
norocul la europarlamentare, dar mai sînt trageri. Mai sînt locuri de senatori și 
deputați, pentru generalii care nu suportă vremea ploioasă de la Bruxelles, poate 
chiar pe listele PSD-PNL, dacă la locale și europarlamentare coaliția dă cu oiștea-n 
gard și are nevoie de sprijinul Antenelor. 


Acum, cînd Piedone a sunat goarna și Cristian Barbu i s-a alăturat, generalii au 
fremătat, de fapt, toți. Căci din făptura și cazierul lui Piedone iradiază, ca din blana 
unui șobolan, acele valori pentru care ei au jurat cu mina pe drapel să lupte și să 


moară: onoare, curaj, dragoste de ţară și spirit de sacrificiu. Exact așa cum le-a 
explicat Dan Voiculescu. 

Cimpoi Adrian este absolvent al Universităţii din București. După o perioadă în 


care a fost redactor și reporter pentru un post de televiziune, a decis să-și 
continuie drumul în presa scrisă. 


Tusea și junghiul... Ciucă și Ciolacu nu vor să elimine suprataxarea mamelor gravide sau cu nou 
născuţi! 10% din salariu înseamnă lapte praf și scutece 


Mihai Tudose face presiuni asupra presei din România să cenzureze mesajele AUR 
Mierea ucraineană îi falimentează pe apicultorii români 
Borduri de cauciuc — ultima invenţie de furat bani a primăriei lui Emil Boc 


Anghel Saligny, cel mai tare program de jaf Corupţie la Avocatul Poporului: loan Gânfălean 


naţional: Firma de casă a baronului Marian îi lasă moștenire postul fiului său 
Pavel a turnat asfalt cât să treacă buruienile prin 
el 
Scrisoare deschisă a Comisarilor ANPC: Paul Visa Waiver doar cu taxă de protecţie pentru 
Anghel și Horia Constantinescu încalcă frecvent colonia România: Afacerea reînnoirii vizelor 
legea pentru SUA ne va costa un sfert de miliard de 
dolari 


Spitalul din Târgu Cărbunești modernizat cu 15 milioane de euro intră în faliment 


Grindeanu: Sunt primul ministru la Transporturi care face această ofertă către un primar general al 
Bucureştiului, domnul Nicuşor Dan este primul primar general al Bucureştiului care nu doreşte să ia 
metroul 


Grindeanu: Cauza accidentului de la staţia de metrou Timpuri Noi, eroare umană 


Fermierii din Arad reclamă că pământul crapă din cauza secetei şi estimează pierderi de 30% la 
culturile de toamnă 

Nicușor Dan îl depășește pe Piedone cu 7%, potrivit unui sondaj comandat de Digi24 și 
realizat de Atlaslntel, o firmă americană de sondare a opiniei publice 


O 3 minute în urmă 


Minciuna lui Piedone! NU este susținut la funcţia de Primar General al Capitalei de Sanitas 
Bucureşti 


O o oră în urmă 


Întâlnire de lucru privind politicile externe între partidul AUR și partidul Libertăţii din 
Austria 


O o oră în urmă 


După ce SUA au blocat finanţarea Ucrainei, UE blochează afacerile lui Zelensky: 
Importurile fără taxe vor fi limitate 


O 3 ore în urmă 


Dan Tanasă (AUR): 2025 ar putea fi noul 2010 cu PSD și PNL la guvernarea ţării! 


O 3 ore în urmă 

